Α.Σ. Ευρώπη '87 Πευκοχωρίου

Ο Αθλητικός Σύλλογος Ευρώπη '87 Πευκοχωρίου ήταν ελληνικό αθλητικό σωματείο που δραστηριοποιούταν με έδρα το Πευκοχώρι, οικισμό στη Χαλκιδική. Επίσημο έτος ίδρυσής του είναι το 1987 και αγωνιζόταν με χρώματα το κίτρινο και το μπλε. Ο σύλλογος καλλιεργούσε αποκλειστικά το άθλημα της καλαθοσφαίρισης, διαθέτοντας τμήμα τόσο ενήλικων ανδρών, καθώς και αθλητών νεαρότερων ηλικιακών ομάδων. Εν τέλει το καλοκαίρι του 2019 δημιουργήθηκε ο Κ.Α.Ο. Χαλκιδικής «Ευρώπη '87» από τη συνεργασία σε κάθε επίπεδο των ακόλουθων καλαθοσφαιρικών ομάδων της Χαλκιδικής: του Παναθλητικού Ομίλου Μουδανιών (ίδρυση 1949), του Αθλητικού Ομίλου Νέας Τρίγλιας (ίδρυση  1986) και της Ευρώπης Πευκοχωρίου.«Και εγένετο… Κ.Α.Ο. Χαλκιδικής - Συνεργασία Τρίγλιας, Μουδανιών και Πευκοχωρίου», άρθρο στον ιστότοπο Tsiotras.blogspot.gr, 29 Αυγούστου 2019. Ανακτήθηκε 25 Μαρτίου 2025.«Συγχώνευση Ευρώπης Πευκοχωρίου! Άλλαξε όνομα», άρθρο στον ιστότοπο eBasket.gr, 29 Αυγούστου 2019. Ανακτήθηκε 25 Μαρτίου 2025.

 Τμήμα καλαθοσφαίρισης ανδρών 
 Ιστορική αναδρομή 
 Ίδρυση 
Αφορμή για την ίδρυση του σωματείου στάθηκε η κατάκτηση του Ευρωπαϊκού Πρωταθλήματος από την Εθνική Ελλάδος το 1987,«Ιστορία» , πληροφορίες στον επίσημο ιστότοπο του συλλόγου. γεγονός που αναγνωρισμένα πυροδότησε αύξηση του ενδιαφέροντος για το άθλημα σε ολόκληρη τη χώρα.

Κατά την αγωνιστική περίοδο 2008-09 η Ευρώπη Πευκοχωρίου αναδείχθηκε Πρωταθλήτρια της Α' Κατηγορίας Ανδρών της Ε.ΚΑ.Σ. Χαλκιδικής με αποτέλεσμα να ανέλθει στη Γ' Εθνική Κατηγορία.«Ένωση Καλαθοσφαιρικών Σωματείων Χαλκιδικής», πληροφορίες στον (παλαιότερο) επίσημο ιστότοπο της Ελληνικής Ομοσπονδίας Καλαθοσφαίρισης.

 Θητεία στη Γ' Εθνική (2009 - 2013) 
Τη χρονιά 2009-10 ο σύλλογος του Πευκοχωρίου πραγματοποίησε το ντεμπούτο του στο 2ο Όμιλο Βορρά της Γ' Εθνικής διεκδικώντας την άνοδο απέναντι σε 13 αντιπάλους.«Βαθμολογία Γ' Εθνικής Κατηγορίας Ανδρών (2ος Όμιλος Βορρά) 2009-2010», πληροφορίες στον (παλαιότερο) επίσημο ιστότοπο της Ελληνικής Ομοσπονδίας Καλαθοσφαίρισης. Η πορεία του, ωστόσο, ήταν μάλλον απογοητευτική εφόσον συγκέντρωσε μόλις 3 νίκες σε 26 αγώνες. Έχοντας ολοκληρώσει τις αγωνιστικές του υποχρεώσεις στη 13η και προτελευταία θέση της τελικής κατάταξης, η ομάδα επέστρεψε στο τοπικό της Πρωτάθλημα.

Ωστόσο την επόμενη χρονιά ανέκτησε το χαμένο έδαφος κλείνοντας τη χρονιά αήττητη απέναντι σε 12 συλλόγους της Χαλκιδικής.«Αήττητος πρωταθλητής το Πευκοχώρι», άρθρο στον ιστότοπο SuperBasket.gr, 24 Μαρτίου 2011 Στα μέσα Απριλίου, και μετά από διαδικασία μπαράζ, κέρδισε εκ νέου τον τίτλο του Πρωταθλητή και την άνοδο στη Γ' Εθνική Κατηγορία.«Στη Γ’ Εθνική με κατοστάρα το Πευκοχώρι!», άρθρο στον ιστότοπο SuperBasket.gr, 14 Απριλίου 2011. Στον τελικό επικράτησε με σκορ 103-59 του Θερμαϊκού Φλογητών. Τον Οκτώβριο του 2011 η Ευρώπη κατέκτησε και το Κύπελλο της Ε.ΚΑ.Σ. Χαλκιδικής, αντιμετωπίζοντας στον τελικό τον Κένταυρο Νέας Καλλικράτειας.«Κυπελλούχος ανδρών στην Χαλκιδική το Πευκοχώρι», άρθρο στον ιστότοπο Tsiotras.blogspot.gr, 16 Οκτωβρίου 2011. Ο αγώνας, που διεξήχθη στα Νέα Μουδανιά, έληξε με σκορ 77-65.

Ξεκινώντας μία νέα προσπάθεια σε εθνικό επίπεδο και με τεχνικό το Βασίλη Πλατή,«Με αποφασιστικότητα για την πρώτη νίκη», άρθρο στον ιστότοπο InfoBasket.gr, 21 Οκτωβρίου 2011. την αγωνιστική περίοδο 2011-12 η Ευρώπη εντάχθηκε ξανά στο 2ο Όμιλο Βορρά της Γ' Εθνικής, τον οποίο τη χρονιά αυτή συνέθεσαν 12 ομάδες.Πρόγραμμα & Βαθμολογία Γ' Εθνικής Κατηγορίας Ανδρών (2ος Όμιλος Βορρά) 2011-2012», πληροφορίες στον (παλαιότερο) επίσημο ιστότοπο της Ελληνικής Ομοσπονδίας Καλαθοσφαίρισης. Ο απολογισμός του συλλόγου της Χαλκιδικής ήταν 15 νίκες και 7 ήττες, με αποτέλεσμα να τερματίσει στην 4η θέση του βαθμολογικού πίνακα.«Αποτελέσματα 2ου ομίλου Βορρά (22η αγ.)», άρθρο στον ιστότοπο Infobasket.gr, 13 Μαΐου 2012. Με τον τρόπο αυτό κατάφερε να εξασφαλίσει την επάνοδό του στα γήπεδα της Γ' Εθνικής για το επόμενο φθινόπωρο. Προκειμένου να διαμορφωθεί σειρά προτεραιότητας για άνοδο στη Β' Εθνική Κατηγορία εφόσον προέκυπτε κενή θέση, η Ευρώπη έδωσε αγώνα μπαράζ στην Κατερίνη απέναντι στο Φοίνικα Λάρισας, ο οποίος είχε καταλάβει αντίστοιχη θέση στον έτερο Όμιλο Βορρά. Η ομάδα της Χαλκιδικής αναδείχθηκε νικήτρια με σκορ 73-89.«Αποτελέσματα Μπαράζ Βορρά», άρθρο στον ιστότοπο InfoBasket.gr, 20 Μαΐου 2012.

Η επόμενη χρονιά, 2012-13, ήταν μία από τις πιο αξιομνημόνευτες στην ιστορία της ομάδας, η οποία συγκέντρωσε 20 νίκες και 4 ήττες στα πλαίσια πάντα του 2ου Ομίλου Βορρά.«Πρόγραμμα & Βαθμολογία Γ' Εθνικής Κατηγορίας Ανδρών (2ος Όμιλος Βορρά) 2012-2013», πληροφορίες στον (παλαιότερο) επίσημο ιστότοπο της Ελληνικής Ομοσπονδίας Καλαθοσφαίρισης.«Ανέβηκε το Πευκοχώρι!» , άρθρο στον ιστότοπο BasketPlus.gr, 21 Απριλίου 2013. Η επίδοση αυτή της χάρισε την 1η από τις 13 συνολικά θέσεις του βαθμολογικού πίνακα. Μαζί με τον τίτλο του Πρωταθλητή κέρδισε και εισιτήριο απευθείας ανόδου στη Β' Εθνική, για πρώτη φορά στην ιστορία της.«Πρωταθλητές Γ' Εθνικής Κατηγορίας Ανδρών», πληροφορίες στον (παλαιότερο) επίσημο ιστότοπο της Ελληνικής Ομοσπονδίας Καλαθοσφαίρισης.«Πρωταθλητές Αργοναύτης & Πευκοχώρι», άρθρο στον ιστότοπο Gazzetta.gr, 21 Απριλίου 2013.«Αργοναύτης και Πευκοχώρι στη Β' Εθνική!», άρθρο στον ιστότοπο BasketNet.gr, 21 Απριλίου 2013. Τη χρονιά αυτή ο καλαθοσφαιριστής της Ευρώπης Αλέξανδρος Παναγιωτόπουλος αναδείχθηκε 2ος σκόρερ της Γ' Εθνικής Κατηγορίας (στο σύνολο των τεσσάρων Ομίλων), σημειώνοντας 469 πόντους.«Ο Ντισλής top scorer στη Γ’ εθνική», άρθρο στον ιστότοπο InfoBasket.gr, 22 Απριλίου 2013.

 Θητεία στη B' Εθνική (2013 - 2015) 
Την αγωνιστική περίοδο 2013-14 η Ευρώπη μπήκε δυναμικά στο Πρωτάθλημα του Ομίλου Βορρά, συνεχίζοντας να δείχνει πολύ θετικό αγωνιστικό πρόσωπο. Τελικά ολοκλήρωσε τις αγωνιστικές της υποχρεώσεις στην 4η θέση της τελικής βαθμολογίας, σε σύνολο 14 ομάδων, έχοντας συλλέξει 15 νίκες και 11 ήττες.«Πρόγραμμα & Βαθμολογία B' Εθνικής Κατηγορίας Ανδρών (Όμιλος Βορρά) 2013-2014», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Ισοβάθμισε με το Στρατώνι Χαλκιδικής, τοποθετήθηκε, ωστόσο, υψηλότερα από αυτό χάρις στα επόμενα κριτήρια κατάταξης.«Β” Εθνική (Βορράς) – 26η αγωνιστική… Στη Γ” Εθνική το Αιγάλεω», άρθρο στον ιστότοπο InfoBasket.gr, 4 Μαΐου 2014. Ακολούθως, το Πευκοχώρι συμμετείχε σε αγώνα μπαράζ με την ομάδα που κατέλαβε την αντίστοιχη θέση στον Όμιλο Νότου, τον Πανερυθραϊκό, απέναντι στον οποίο επικράτησε στο Ε.Α.Κ. Βόλου με σκορ 75-72.«Β Εθνική: Κέρδισε ο Ιωνικός το μπαράζ και περιμένει» , άρθρο στον ιστότοπο Basket247.gr, 11 Μαΐου 2014.«Επικράτησε το Πευκοχώρι, αλλαγή… σκυτάλης στην Ερυθραία!», άρθρο στον ιστότοπο InfoBasket.gr, 11 Μαΐου 2014. Οι αγώνες μπαράζ δε σήμαιναν αυτόματη άνοδο, ωστόσο διεξήχθησαν με σκοπό να προκαθοριστεί η σειρά προτεραίοτητας ανόδου σε περίπτωση δημιουργίας κενών θέσεων στην Α2 Εθνική. Ο Παναγιωτόπουλος αναδείχθηκε και πάλι πρώτος σκόρερ για την ομάδα.

Την επόμενη χρονιά, 2014-15, ο σύλλογος της Χαλκιδικής εντάχθηκε ξανά στον Όμιλο Βορρά, τον οποίο συνέθεσαν και πάλι 14 ομάδες.«Πρόγραμμα & Βαθμολογία B' Εθνικής Κατηγορίας Ανδρών (Όμιλος Βορρά) 2014-2015», πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης. Η συγκομιδή της ομάδας ήταν καλύτερη από εκείνη της προηγούμενης χρονιάς, ανεβάζοντας τα νικηφόρα αποτελέσματα σε 18 σε σύνολο 26 παιχνιδιών.«Β΄ Εθνική Βορράς) / 26η αγωνιστική – Γλέντι ανόδου στην Πάτρα», άρθρο στον ιστότοπο InfoBasket.gr, 10 Μαΐου 2015. Η Ευρώπη Πευκοχωρίου ισοβάθμισε με το Άργος Ορεστικό και τελικά κατετάγη χαμηλότερα από αυτό στην 4η θέση της τελικής βαθμολογίας. Στη συνέχεια επρόκειτο βάσει προγράμματος να λάβει μέρος σε αγώνα κατάταξης εναντίον του Περιστερίου, ωστόσο αποσύρθηκε οικειοθελώς από τον αγώνα σε ένδειξη διαμαρτυρίας, καθώς οι ιθύνοντες του συλλόγου θεώρησαν πως η ομάδα αδικήθηκε στην προσπάθειά της για άνοδο στην Α2 Εθνική.«Εμείς από πανηγύρια χορτάσαμε», άρθρο στον ιστότοπο InfoBasket.gr, 11 Μαΐου 2015.«Δήλωσε αδυναμία το Πευκοχώρι» , άρθρο στον ιστότοπο EBasket.gr, 14 Μαΐου 2015. Ο Παναγιωτόπουλος αναδείχθηκε για τρίτη συνεχόμενη χρονιά καλύτερος σκόρερ για την ομάδα του Πευκοχωρίου, έχοντας συλλέξει 405 πόντους στη διάρκεια της αγωνιστικής δράσης.«Οι σκόρερς της Β΄Εθνικής 2014-15 (τελική λίστα)», άρθρο στον ιστότοπο InfoBasket.gr, 20 Μαΐου 2015.

Στα μέσα Μαΐου 2015 ο Βασίλης Πλατής, προπονητής της ομάδας επί μία δεκαετία, ο οποίος ήταν μάρτυρας όλων των ανόδων από τη Β' Κατηγορία Ε.ΚΑ.Σ.Χ. μέχρι την Α2 Εθνική, μετακινήθηκε από το πόστο του προπονητή σε κάποια άλλη θέση εντός του συλλόγου.«Τέλος εποχής», άρθρο στον ιστότοπο InfoBasket.gr, 16 Μαΐου 2015.

Στη διάρκεια του καλοκαιριού σημειώθηκαν αποχωρήσεις και ανακατάξεις στις αμέσως ανώτερες κατηγορίες με αποτέλεσμα να δημιουργηθούν περισσότερες κενές θέσεις από το αναμενόμενο. Ειδικότερα μετά τη λήψη της απόφασης να διαγωνισθεί ο Πανιώνιος στη Β' Εθνική, και αφού το Άργος Ορεστικό αρνήθηκε να πάρει τη θέση του, η Ευρώπη Πευκοχωρίου αποδέχτηκε την πρόταση ανόδου στην Α2 Εθνική στα μέσα Σεπτεμβρίου του 2015.«Επίσημα στην Α2 το Περιστέρι, μαζί και το Πευκοχώρι!» , άρθρο στον ιστότοπο SportIt.gr, 15 Σεπτεμβρίου 2015.«Περιστέρι & Πευκοχώρι στην Α2, με 15 ομάδες αν… φύγει κι ο ΟΦΗ!», άρθρο στον ιστότοπο SuperBasket.gr, 15 Σεπτεμβρίου 2015.

 Περίοδοι σε εθνικές κατηγορίες 
ΠερίοδοςΚατηγορίαΘέσηΚορυφαίος Σκόρερ ΚΠΚύπελλοΕυρωπαϊκές διοργανώσεις2009-10 4Γ' Εθνική 13  - 3-23  - -  - -–  –  –2011-12 4Γ' Εθνική 4  Μπαράζ Ανόδου 15-7  1-0 -  - -–  –  –2012-13 4Γ' Εθνική 1  - 20-4  - - Αλέξανδρος Παναγιωτόπουλος - -–  –  –2013-14 3Β' Εθνική 4  Μπαράζ Ανόδου 15-11  1-0 - Αλέξανδρος Παναγιωτόπουλος - -–  –  –2014-15 3Β' Εθνική 4 Μπαράζ Ανόδου 18-8 αποσ. - Αλέξανδρος Παναγιωτόπουλος - -–  –  –2015-16 2Α2 Εθνική 14 - 6-22 - - Παρασκευάς Μάρτζος Α' Φάση 1–  –  –2016-17 3Β' Εθνική 7 - 16-14 - - Χαράλαμπος Μουρατίδης - -–  –  –2017-18 3Β' Εθνική 3 - 21-7 - - ? 2η - Α' Φάσης 2–  –  –2018-19 2Α2 Εθνική 15 - 10-19 - - Δάνης Ελευθεριάδης 2η - Α' Φάσης 2–  –  –

 Επίσημο Λογότυπο 

 Τμήματα υποδομής 
Ο Α.Σ. Ευρώπη '87 Πευκοχωρίου διατηρεί τμήμα εκμάθησης νεανίδων, κορασίδων, εφήβων, παίδων και μίνι αγοριών.

Την αγωνιστική περίοδο 2002-03 η Ευρώπη κατέκτησε το Πρωτάθλημα Παίδων που διοργανώνει η Ε.ΚΑ.Σ. Χαλκιδικής.«Πρωταθλητές Παίδων Ε.ΚΑ.Σ.Χ.», πληροφορίες στο (παλαιότερο) επίσημο ιστολόγιο της Ένωσης.

 Παραπομπές 

Εξωτερικοί σύνδεσμοι

 «Α.Σ. Ευρώπη '87 Πευκοχωρίου», επίσημος ιστότοπος.

Κατηγορία:Αθλητικοί σύλλογοι Χαλκιδικής
Κατηγορία:Ιδρύσεις αθλητικών συλλόγων το 1987
Κατηγορία:Ανενεργοί ελληνικοί σύλλογοι καλαθοσφαίρισης
Κατηγορία:Σωματεία Ε.ΚΑ.Σ.Χ.
Κατηγορία:Ιδρύσεις ομάδων καλαθοσφαίρισης το 1987
Κατηγορία:Κ.Α.Ο. Χαλκιδικής